钦定古今图书集成/明伦汇编/氏族典/第074卷 > 朱安期
## 钦定古今图书集成/明伦汇编/氏族典/第074卷 > 朱安期

按《泉州府志》：“安期，字士和，晋江人。嘉靖庚戊进士，令
清江，升工部主事。慎勾稽，谨出纳。历转虞衡司郎中，
四川佥事，备兵安绵道。时夷民相安，地方宁谧，安期
亲巡其地，治兵缮粮，著为成册，以便永守。转贵州参
议，直指以其谒辞，独后衔之。未几，调广西佥事，竟以
四川事报罢。”